Oversvømmelsen av Guleelven i 1642

Oversvømmelsen av Guleelven i 1642 eller Kaifeng-oversvømmelsen var en menneskeskapt oversvømmelse som først og fremst rammet byen Kaifeng i Kina. Denne byen, som ligger ved Guleelvens søndre bredd, er gjentatte ganger blitt plaget av kraftige oversvømmelser. Men i 1642 ble flommen utløst av Mingdynastiets guvernør i håp om å stagge bondeopprørerne under Li Zicheng, som i seks måneder hadde beleiret byen.Lorge, Peter Allan (27. oktober 2005): War, Politics and Society in Early Modern China, 900-1795, Routledge; 1. utg. ISBN 978-0-415-31691-0, s. 147

Dikene ble brutt, men vannmassene ødela også Kaifeng. Over 300 000 av byens 378 000 borgere omkom av flodvannene eller av følgevirkningene i form av sult og pest. Også den blomstrende jødiske menighet i Kaifeng fikk en avgjørende knekk.Xu Xin (2003): The Jews of Kaifeng, China: History,  Culture, and Religion, Ktav Publishing Inc, ISBN 978-0-88125-791-5. s. 47. 

Det skulle vare helt til 1662 før byen ble besluttet gjenoppbygd, av Kangxi-keiseren, men den gjenvant ikke sin ledende stilling.

Referanser

Kategori:Kaifeng
Kategori:Ming-dynastiets historie
Kategori:Henans historie
Kategori:Huang He
Kina 1642